CELEX: 62012TN0021
Language: mt
Date: 2012-01-17 00:00:00
Title: Kawża T-21/12: Rikors ippreżentat fis- 17 ta’ Jannar 2012 — Alfacam et vs Il-Parlament

24.3.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 89/27
            
         Rikors ippreżentat fis-17 ta’ Jannar 2012 — Alfacam et vs Il-Parlament
   (Kawża T-21/12)
   2012/C 89/45
   Lingwa tal-kawża: il-Franċiż
   
      Partijiet
   
   
      Rikorrenti: Alfacam (Lint, il-Belġju); Via Storia (Schiltigheim, Franza); DB Video Productions (Aartselaar, il-Belġju); IEC (Rennes, Franza); u European Broadcast Partners (EUBROPA) (Aartselaar) (rappreżentant: B. Pierart, avukat)
   
      Konvenut: Il-Parlament Ewropew
   
      Talbiet
   
   Ir-rikorrenti jitolbu lill-Qorti Ġenerali jogħġobha:
   
               —
            
            
               tannulla d-deċiżjoni adottata mill-Parlament Ewropew fit-18 ta’ Novembru 2011 li tattribwixxi lill-kumpannija Belġjana b’responsabbiltà limitata WATCH TV S.A. il-kuntratt EP/DGCOMM/AV/11/11, lott 1 Provvista ta’ servizzi vidjow, radju u multimedja — Servizzi li għandhom jiġu pprovduti lill-Parlament Ewropew fi Brussell;
            
         
               —
            
            
               konsegwentement, tannulla d-deċiżjoni adottata mill-Parlament Ewropew li ma għażilx l-offerta tal-ewwel erba’ rikorrenti, li aġixxew fil-kuntest tal-assoċjazzjoni temporanja EUROPEAN BROACAST PARTNERS, liema offerta ġiet ikklassifikata fit-tieni post għall-kuntratt EP/DGCOMM/AV/11/11, lott 1 Provvista ta’ servizzi vidjow, radju u multimedja — Servizzi li għandhom jiġu pprovduti lill-Parlament Ewropew fi Brussell;
            
         
               —
            
            
               tikkundanna lill-Parlament Ewropew għall-ispejjeż tal-kawża.
            
         
      Motivi u argumenti prinċipali
   
   Insostenn tar-rikors, ir-rikorrenti jinvokaw motiv wieħed ibbażat fuq il-ksur tal-Artikolu 94 tar-Regolament Finanzjarju (1), sa fejn l-offerta tal-offerent magħżul tikkontjeni dikjarazzjonijiet foloz b’tali mod li dan l-offerent kellu jiġi eskluż mill-għoti tal-kuntratt.
   
      (1)  Regolament tal-Kunsill (KE, EURATOM) Nru 1605/25, tal-25 ta’ Ġunju 2002, rigward ir-Regolament Finanazjarju applikabbli għall-baġit ġenerali tal-Komunitajiet Ewropej (ĠU Edizzjoni Speċjali bil-Malti, Kapitolu 1, Vol. 4, p. 74).